 Jobe 35 IBhayibheli Elikuyi-Internet INguqulo Yezwe Elisha35 U-Elihu waqhubeka ephendula wathi: 2 Ingabe yilokhu okubheke njengobulungisa?Uthé, Ukulunga kwami kungaphezu kokukaNkulunkulu. 3 Ngoba uthi, Kunalusizo luni kuwe?Nginanzuzoni ngaphezu kokona kwami? 4 Mina ngokwami ngizokuphendulaNgiphendule nabangane bakho abakanye nawe. 5 Bheka phezulu ezulwini ubone,Futhi ubone amafu, ukuthi ngempela aphakeme kunawe. 6 Uma empeleni wona, ufezani ngokumelene naye?Futhi uma ukuvukela kwakho kwanda, wenzani kuye? 7 Uma ngempela ungenaphutha, umnikani,Noma yini ayamukelayo esandleni sakho? 8 Ububi bakho ungabenza kumuntu onjengawe,Nokulunga kwakho endodaneni yomuntu wasemhlabeni. 9 Ngenxa yobuningi bokucindezelwa baqhubeka bekhalela usizo;Baqhubeka bekhalela usizo ngenxa yengalo yabakhulu. 10 Nokho akukho muntu othé, Uphi uNkulunkulu uMenzi wami Omkhulu,Onika amahubo ebusuku? 11 NguYe osifundisa ngaphezu kwezilwane zomhlaba,Futhi usenza sihlakaniphe ngisho nangaphezu kwezidalwa ezindizayo zamazulu. 12 Lapho bayamemeza, kodwa akaphenduli,Ngenxa yokuziqhenya kwababi. 13 Yilokho okungelona iqiniso kuphela uNkulunkulu angakuzwa,Futhi uMninimandla onke akakuboni. 14 Kangakanani-ke lapho uthi awumboni!Icala lomthetho liphambi kwakhe, ngakho kufanele umlinde ngokulangazela. 15 Manje ngenxa yokuthi intukuthelo yakhe ayizange ifune ukuba kulandiswe,Akazange futhi akunake ukuphahluka okwedlulele. 16 UJobe ngokwakhe uwuvula kakhulu umlomo wakhe ngeze nje;Wandisa amazwi nje engenalwazi. 